ধর্ষণের বিরুদ্ধে ভারতব্যাপী লক্ষ লক্ষ মহিলার মিছিল হচ্ছে। কিন্তু দেহের রোগের ন্যায় চরিত্রের রোগও কি মিছিলে বন্ধ হয়? ফলে ধর্ষণও থামেনি। হিন্দুস্থান টাইমস ৪/১/১৩ তারিখে রিপোর্ট ছেপেছে, বিহারের ভোজপুর জেলার আরা জংশনের কাছে ধর্ষণ থেকে বাঁচতে একজন মহিলা যাত্রী চলন্ত ট্রেন থেকে ঝাঁপ দিয়ে গুরুতর আহত হয়েছে। ধর্ষণ থেকে বাঁচলেও উক্ত মহিলা এখন পাটনার এক হাসপাতালে মৃত্যুর সাথে লড়ছে। তরুণীটি ঝাঁপ দিয়েছিল দিবরুগড়-দিল্লি ব্রহ্মপুত্র এক্সপ্রেস থেকে। প্রকাশিত রিপোর্টে গুরুতর যে বিষয়টি সামনে এসেছে তা হলো, উক্ত মহিলার উপর যারা ধর্ষণে উদ্যত হয়েছিল তারা কোন সাধারণ যাত্রী বা লম্পট ছিল না,ছিল ভারতীয় সেনা বাহিনীর সদস্য। ঘটনাটি রাতে আঁধারেও ঘটেনি,ঘটেছে ভরা বিকেলে। খবরটি কলকাতার আনন্দবাজার পত্রিকাও প্রথম পৃষ্টায় ছেপেছে। প্রশ্ন হলো,সামরিক বাহিনীর যে সদস্যরা দিনের আলোয় চলন্ত ট্রেনে ও যাত্রী ভর্তি বগীতে নারীর উপর ধর্ষনে উদ্যোগী হতে পারে তারা কাশ্মীর, নাগাল্যান্ড, মিজোরাম, আসামের যুদ্ধউপদ্রুত এলাকায় রাতের আঁধারে নারীদের উপরে ধর্ষণে কতটা নির্মম ও বেপরোয়া হতে পারে সেটি অনুমান করা কি এতই কঠিন? কাশ্মীরের মজলুম মুসলমানেরা তো ভারতীয় সেনা বাহিনীর সে বর্বরতার কথাটিই বার বার বলে আসছে। এরূপ নারী মাংসলোভী কত হিংস্র দুর্বৃত্ত যে সৈনিক,পুলিশ,সরকারি অফিসার ও বাসড্রাইভারের বেশে এবং আরো কতরূপ বেশ ধরে ভারতের জনপদে চলাফেরা করে সে হিসাব ক’জনের? কাশ্মীরের হাজার হাজার মুসলিম নারী লাগাতর ধর্ষিতা হচ্ছে এবং ধর্ষণের পর নিহত হচেছ তো এমন পশুদের হাতেই। যে কোন যুদ্ধে সবচেয়ে নির্যাতিত হয় নারীরা। যুদ্ধরত সৈনিকের সম্পদ লুটের চেয়ে বেশী মনযোগী হয় নারীর সম্ভ্রম লুটে। জাপানী সেনাবাহিনী যখন কোন দেশের উপর দখলদারি প্রতিষ্ঠিত করতো তখন সেদেশের নারীদের জোরপূর্ব্বক গ্রেফতার করে তাদেরকে যৌনদাসী রূপে ব্যবহার করতো সৈন্যদের যৌনক্ষুধা মেটাতে।সে অপরাধের শিকার হয়েছে ভিয়েতনাম, কোরিয়া, বার্মা, ক্যাম্বোডিয়ার অগণিত মহিলা। একই ক্ষুদার্ত ভারতীয় সৈনিকদের মুখে পড়েছে কাশ্মীরের মুসলিম মহিলারা। ফলে কাশ্মীরের প্রতি গ্রামে ও প্রতি গৃহে ভারতীয়দের বিরুদ্ধে এজন্যই এত গণরোষ ও এত বিদ্রোহ। সে বিদ্রোহ থামাতে সেখানে ৬ লাখের বেশী ভারতীয় সৈন্য মোতায়েন করা হয়েছে।